jkorsvik/nowiki_second_scrape_merged huggingface dataset:
Lars Fykerud

Lars Fykerud (født 5. april 1860, død 19. august 1902) var en norsk spelemann fra Sauherad i Telemark.
Lars Fykerud regnes som den mest stilskapende spelemannen i sin generasjon. Han var den første som virkelig skjønte verdien av konsertframføringer, og ble en foregangsmann på dette feltet. Fykerud hadde lært av far sin, Hans Fykerud, og sto ellers i Myllartradisjon, men utviklet spellet på sin egen måte.
Fykerud var også den første som diktet lyriske slåtter, rene konsertstykker, og ga nye og mer romantiske navn til eldre slåtter. Gangaren vårlengt er et typisk eksempel på dette. Han var også opptatt av fremtoning, og var derfor den første spelemannen som valgte å stå under framføring i stedet for å sitte. Han hadde tatt lærdom av Ole Bull. Fykerud konstruerte også sin egen spesielle konsert-bunad. 
Fra 1890 til 1898 turnerte han i USA, og møtte mange spelemenn som hadde utvandret. Han døde av lungebetennelse i 1902. Tradisjonen etter ham kalles fykerudspel, og holdes i hevd spesielt av spelemenn fra Øst-Telemark.


== Referanser ==
Arne Hanssen

Arne Harald Hanssen (født 6. februar 1944) er en tidligere norsk fotballspiller som spilte det meste av karrieren i Bodø/Glimt. Arne Hanssen spilte spiss, hans største kvalitet i denne posisjonen var en kombinasjon av sterk fysikk og en presis og knallhard skuddfot. Om Hanssen blir det sagt at hvis han først fikk ballen i beina i og rundt 16-meteren, ble det mål. Hanssen var en mester i å skjerme ballen lenge nok til å bruke skuddfoten. Samtidig var hurtighet og fart Hanssens svakhet.


== Gullperioden i Glimt ==
Bodø/Glimt hadde sin første storhetstid på 1970-tallet. Sammen med spillere som Harald Johan «Dutte» Berg og Terje Mørkved var Hanssen med å skape et vinnerlag. Hanssen var med da Glimt vant sin første cupfinale i 1975 mot Vard hvor han scoret ett av de to målene.
Arne Hanssen spilte to perioder for Glimt. Den første perioden var da han slo gjennom på 1960-tallet. Han hadde stor suksess, men nordnorske lag hadde ikke anledning til å rykke opp i toppdivisjonen før 1970-tallet. Hanssen valgte derfor å takke ja til en overgang til Rosenborg. I Trondheim ble han toppscorer i 1972. 
Hanssen returnerte til moderklubben Bodø/Glimt omtrent samtidig som Terje Mørkved og Harald Berg vendte tilbake til hjembyen. Sammen dannet de mye av den kreative kraften som gjorde Bodø/Glimt til en toppklubb i Norge på 1970-tallet.
Hanssen har trolig scoret over 600 mål for Bodø/Glimt, noe som også er klubberkord.


== Meritter ==
Cupvinner med Rosenborg1971
Cupvinner med Bodø/Glimt 1975
Toppserievinner med Rosenborg 1971
Toppscorer for Rosenborg 1971 (6 mål)
Toppscorer for Rosenborg 1972 (9 mål)
Toppscorer for Bodø/Glimt 1977 (11 mål)
Toppscorer for Bodø/Glimt 1980 (3 mål)
Mestscorende for Bodø/Glimt gjennom tidene (over 600 mål)


== Referanser ==


== Eksterne lenker ==
(en) Arne Hanssen – Transfermarkt
Zeelands nasjonalsang

Den nederlandske provinsen Zeelands nasjonalsang ble skrevet i 1919 som en reaksjon på Belgias planer om å annektere landområder. At Belgia hadde slike planene kom fram under den første verdenskrig. Mange belgiere mente at Nederland hadde stilt seg på Tysklands side under krigen ved at landet hadde holdt seg nøytralt. Som kompensasjon for de enorme skadene og lidelsene som Belgia hadde blitt påført ville dets regjering annektere to nederlandske områder: Zuid-Limburg på grunn av kullgruvene og Zeeuws-Vlaanderen for at Antwerpen skulle få tilgang til Nordsjøen over eget landområde. 
Det belgiske ønsket om å annektere deler av Nederland ble enda tydeligere i 1919, og en stor gruppe mennesker i Zeeland følte behov for å vise at provinsen var knyttet til Nederland og Oranje. D.A. Poldermans, overlærer i 's-Gravenpolder, skrev teksten som J. Morks (en dirigent fra Middelburg) satte musikk til. Den zeeuwse nasjonalsangen ble tilegnet dronningens kommissær, mr. H.J. Dijckmeester. Sangen viste seg være mer enn en døgnflue, den brukes ved flere ulike tilstelninger, som for eksempel ved Provinsstyrets nyttårsmottakelse.


=== Nederlandsk tekst ===


==== Første vers ====

Geen dierder plek voor ons op aard, Geen oord ter wereld meer ons waard,Dan, waar beschermd door dijk en duin,Ons toelacht veld en bosch en tuin;Waar steeds d'aloude Eendracht woont,En welvaart 's landsmans werk bekroont,waar klinkt des Leeuwen forsche stem; 'Ik worstel moedig en ontzwem!' 


==== Annet vers ====

Het land, dat fier zijn zonen prijst,En ons met trots de namen wijst,Van Bestevaer en Joost de Moor,Die blinken zullen d'eeuwen door;Waarvan in de historieblaên,De Evertsen en Bankert staan,Dat immerhoog in eere houdt,den onverschrokken Naerebout.


==== Tredje vers ====

Gij, Zeeland, zijt ons eigen land,Wij dulden hier geen vreemde hand,Die over ons regeeren zou,Aan onze vrijheid zijn wij trouw.Wij hebben slechts één enk'le keus 'Oranje en Zeeland!' da's de leus!Zoo blijven wij met hart en mond,Met lijf en ziel goed Zeeuwsch goed rond.


=== Norsk oversettelse ===


==== Første vers ====
Intet sted på jord er oss mer kjært,
intet bosted i verden er oss mer verd,
enn der, beskyttet av diker og dyner,
vi møtes av åkrer, skoger og hager.
Der fremdeles den urgamle enigheten finnes,
og på velstanden bondens arbeid kjennes,
der høres Løvens sterke stemme:
«Jeg kjemper og unnkommer svømmende» 


==== Annet vers ====
Landet som stolt sine sønner priser,
og stolt oss navnene viser: 
Bestevaer og Joost de Moor, 
tiden vil aldri fjerne deres spor. 
I historiens annaler er gravert:
Evertsen og Bankert.
Høyt i ære holdes
Naerebout, redningsmann og uredd los. 


==== Tredje vers ====
Du, Zeeland, er vårt eget land,
vi aksepterer her ingen fremmed hand,
som over oss skulle hersket:
Vår frihet er elsket.
Vårt valg er ganske enkelt et:
«Oranje og Zeeland!» er mottoet!
Så forblir vi med hjerte og munn,
rause zeeuwer i legem og sinn.
Denne nasjonalsangen brukes mest nord for Westerschelde. På sørsiden, i Zeeuws-Vlaanderen, bruker man oftest den Zeeuws-Flamske nasjonalsangen.
Fraizer Campbell

Fraizer Lee Campbell (født 13. september 1987) er en engelsk fotballspiller som fra den 30. juni 2022 er klubbløs.Han fikk spille på førstelaget da han kom inn som innbytter i Roy Keanes testimonial den 9. mai 2006.
Fraizer Campbell var utlånt til Uniteds farmerklubb Royal Antwerpen hele 2006-07-sesongen.
I oktober 2007 ble han utlånt til Hull City, og bidro der sterkt til Hulls opprykk til Premier League. Han hadde stor suksess, og det ble spekulert i at han skulle forlenge lånet etter 2007-08-sesongen. Campbell returnerte til Old Trafford foran 08-09-sesongen for å prøve å kjempe seg til en førstelagsplass, men ble allerede tidlig i 08-09 sesongen lånt ut til Tottenham, i den mye omtalte Berbatov-saken. Låneavtalen strakte seg over et år.
Den 11. juli 2009 skrev han under en fireårs kontrakt for Sunderland. Den 24. juli 2014 meldte han overgang fra Cardiff City til Crystal Palace FC, hvor han skrev under på en treårskontrakt.


== Karriere som spiller (alle turneringer) ==
Per 15. desember 2016


== Referanser ==


== Eksterne lenker ==
(en) Fraizer Campbell – Transfermarkt 
(en) Fraizer Campbell – national-football-teams.com 
(en) Fraizer Campbell – WorldFootball.net 
(en) Fraizer Campbell – Soccerbase.com 
(en) Fraizer Campbell – Soccerway 
(en) Fraizer Campbell – EU-Football.info 
(en) Fraizer Campbell – FBref 
(es) Fraizer Campbell – as.com
Hans Augusto Rey

Hans Augusto «H.A.» Rey (født 16. september 1898, død 26. august 1977) var en tysk-amerikansk illustratør og barnebokforfatter. Sammen med kona Margaret Rey skapte han flere bildebøker for barn. Særlig kjent ble de for serien om apekatten Nysgjerrige Nils (Curious George). H.A. Rey underviste ellers i astronomi.


== Referanser ==


== Eksterne lenker ==
(en) Hans Augusto Rey på Internet Movie Database 
(en) Hans Augusto Rey hos The Movie Database 
(en) Hans Augusto Rey på Discogs 
(en) Hans Augusto Rey hos American National Biography 
(en) H. A. and Margret Rey Collection
Bjørn Dahl (1978)

Bjørn Dahl (født 17. april 1978) er en tidligere norsk fotballspiller som har spilt for blant annet Viking og Brann.
Dahl spilte for Viking fra 1998. Han spilte 171 eliteseriekamper for Stavanger-klubben. De siste sesongene i klubben var han en nøkkelspiller. Høydepunktet i klubben var da han ble cupmester i 2001. Dahl spilte primært høyreback i forsvaret, og han har også én A-landskamp for Norge, samt fire U-landskamper.
Videre kom Dahl fra Viking til Brann i mars 2006, som en del av overgangen til Ragnvald Soma motsatt vei. I Brann vant Dahl seriegull i 2007. I gullsesongen spilte han 15 kamper. Den 12. august 2009 ble han utlånt til Hønefoss og var med på å spille klubben opp til Eliteserien. Etter sesongen gikk han til Løv-Ham, og var visekaptein i klubben.Dahl har tidligere også spilt for Øy-glimt, Jadakameratane og Os Turn. Etter 2011-sesongen la Dahl opp som profesjonell fotballspiller. I 2012 involverte han seg i Sædalen IL, som da spilte i 6. divisjon. 
Etter fotballkarrieren har Dahl satset på læreryrket. For tiden underviser han ved den kristne privatskolen Danielsen Videregående Skole i Bergen sentrum. Undervisningsfagene hans omfatter kroppsøving, religion og kristendom.


== Referanser ==
Margret Rey

Margret Elizabeth Rey (født Margarete Elisabeth Waldstein 16. mai 1906, død 21. desember 1996) var en tysk barnebokforfatter. Sammen med mannen H.A. Rey skapte hun flere bildebøker for barn. De ble særlig kjent for serien om apekatten Nysgjerrige Nils («Curious George»).


== Referanser ==


== Eksterne lenker ==
(en) Margret Rey på Internet Movie Database 
(en) Margret Rey på AllMovie 
(en) Margret Rey hos The Movie Database 
(en) Margret Rey hos American National Biography
Kolofonium

Kolofonium er en gulbrun, sprø harpiks, det stoff som blir tilbake ved destillasjon av terpentin, harpiks fra tallolje eller furukvae. Brukes til å smøre fiolinbuer med, samt i lakk, ferniss og papirlimindustrien, og som flussmiddel.
Nysgjerrige Nils

Denne artikkelen handler om barnebøkene om Nysgjerrige Nils. For tegnefilmen om denne figuren, se Nysgjerrige NilsApekatten Nysgjerrige Nils er hovedpersonen i en rekke bildebøker av det tyske kunstnerparet Hans Augusto Rey og Margret Rey. Den første boka het Curious George og ble utgitt i New York i 1941. Vanligvis var det ektemannen som stod for illustrasjonene, mens Margaret stod for teksten.


== Bøker om Nysgjerrige Nils ==
1941: Curious George
1947: Curious George Takes a Job
1952: Curious George Rides a Bike
1957: Curious George Gets a Medal
1958: Curious George Flies a Kite
1963: Curious George Learns the Alphabet
1966: Curious George Goes to the HospitalNysgjerrige Nils heter Curious George på engelsk, Nicke Nyfiken på svensk og Peter Pedal på dansk. Fra 1980-tallet er det utgitt en lang rekke nye titler med de samme figurene og i den samme stilen som de opprinnelige.


== Spillefilmen ==
4. august 2006 hadde den amerikanske animasjonfilmen Nysgjerrige Nils norsk kinopremiere. Regien er ved Matthew O'Callaghan og filmselskapet er Universal Pictures. Filmen varer 1 time og 27 minutter og er tillatt for alle.


== Eksterne lenker ==
Bøker og produkter med Nysgerrige Nils (på engelsk) Arkivert 28. desember 2007 hos Wayback Machine.
Nysgjerrige Nils-filmen
Nysgjerrige Nils-produkter (engelskspråklige salgssider)
Dieselelektrisk fremdriftssystem

Et dieselelektrisk fremdriftssystem er et system hvor en dieselmotor er koblet til en generator som produserer elektrisitet.


== Anvendelsesområder for aggregater av denne typen ==
Mindre elektrisitetsverk der den produserte elektrisiteten videresendes til relevante forbrukere.
Nødgeneratoranlegg på sykehus og andre viktige funksjoner i samfunnet, som skal fungere til tross for sammenbrudd i strømnettet.
Dieselelektriske lokomotiv og motorvogner der elektrisiteten benyttes til å drive elektromotorer som igjen driver hjulene.
Dieselelektriske skip hvor elektrisiteten benyttes til å drive elektromotorer som igjen driver propellen(e).
Hjelpe- og nødaggregater på skip som sørger for elforsyning til fartøyets forbruk.I forbindelse med fremdriftsmaskineri har dieselelektrisk drift vist seg å være svært kostnadsbesparende på grunn av lavere drivstofforbruk, enklere og billigere vedlikehold samt at man også ser miljømessige gevinster i med tanke på lavere forurensende utslipp til luft. I tillegg kan maskineriet plasseres uavhengig av lange drivlinjer da elektrisiteten kan føres i kabler fra generatoren til elektromotoren, og man får store plassbesparelser.
Et stadig mer aktuelt alternativ til en dieselelektrisk motorløsning er en hybrid ordning, som er en kombinasjon av mekanisk fremdriftssystem og dieselelektrisk drift. Investeringskostnadene blir betraktelig høyere, men drivstofforbruket blir optimalisert og avgassutslippene ned mot det minimale.
Lille Lørdag

Lille Lørdag er et norsk humorprogram som gikk på NRK-TV fra 1995 til 1996. Harald Eia og Bård Tufte Johansen i fremtredende roller. Mye av serien parodierer gamle NRK TV-produksjoner og stjerner, som Erik Bye. 
Serien gikk på onsdager, og navnet på serien henspiller på at onsdag ofte har blitt kalt «lillelørdag». Dette er et uttrykk som henger igjen fra den gangen mange hadde egen hushjelp. Hushjelpene hadde som regel fri på onsdag kveld og kunne dermed gå ut på byen disse hverdagskveldene, slik de eventuelt også kunne gjøre på en vanlig lørdagskveld.


== Min drømmeserie ==
Det andre året av Lille Lørdag inneholdt en seksjon kalt Min drømmeserie, med handling fra Arendal (rutebilstasjonen og andre steder) der Eia og Tufte Johansen spilte sørlandsguttene Jan-Tore Kvålsvik og Vidar Stangenes. Min drømmeserie introduserte begreper som i årene etter ble kjent over hele Norge, for eksempel «blandings» – en blanding av ketsjup og sennep som man skal ha på sine «ruglete påmmfri».Under navnet Vidar & The Jan-Tores ga duoen ut flere singler: «Min drømmesang» ble en landeplage vinteren 1995–1996, mens oppfølgersingelen «Sørlandets delfin» ikke ble fullt så populær.


== Episoder ==


=== Sesong 1 (1995) ===


=== Sesong 2 (1995) ===


=== Sesong 3 (1996) ===


== Referanser ==


== Eksterne lenker ==
(en) Lille Lørdag på Internet Movie Database 
(no) Lille Lørdag på NRK TV
Oslogjengen

Oslogjengen var en sabotasjeenhet med norske deltagere under britisk kommando som var aktive under andre verdenskrig. Enheten ble fra oktober 1943 ledet av Gunnar Sønsteby og var en del av Norwegian Independent Company No. 1 (NORIC 1) (populært kalt Kompani Linge). Gruppens navn ble gitt av sjefen for SOEs norske avdeling som «The Oslo Detachment» og deretter oversatt.


== Medlemmene ==
Enheten hadde en kjerne med tolv medlemmer som ble hentet fra de forskjellige Kompani Linge-avdelingene i området. Foruten Sønsteby besto Oslogjengen av:

Andreas Aubert
Viggo Axelssen
Gregers Gram
Henrik Hop
William Houlder
Max Manus
Martin Olsen
Arthur Pevik
Birger Rasmussen
Tor Stenersen
Edvard Tallaksen
Halvor Haddeland


== Operasjoner ==
Oslogjengens første operasjon gikk ut på å sabotere (sprenge) hullkortmaskiner og bygninger som ble brukt til innkalling av norsk ungdom til Nasjonal Arbeidsinnsats. Gruppen stod for flere større aksjoner i sluttfasen av krigen. Blant annet gjennomførte de sabotasjeaksjonene mot Bjølsenhallen 14. august 1944 og Kongsberg Våpenfabrikk 17. september 1944. De utførte også likvideringer, mest kjent er aksjonen mot Karl Marthinsen.

Operasjon Mardonius – sprengning av flere skip på Oslo havn
Derby
Operasjon Bundle
Bjølsenhallen
Kongsberg Våpenfabrikk
«Donau»


== Etter krigen ==
I juni 1945 hadde Oslogjengen vakttjeneste for den hjemvendte kongefamilien.


== Falne ==
Gregers Gram, fenrik, (drept i forbindelse med arrestasjon 13. november 1944)
Edvard «Tallak» Tallaksen, fenrik, (skadd i forbindelse med arrestasjon 13. november 1944, død 29. november)
Tor Stenersen, løytnant, (drept under fluktforsøk fra Akershus festning i april 1944)


== Litteratur ==
Erling Jensen, Per Ratvik, Ragnar Ulstein (1948): Kompani Linge – Gyldendal


== Eksterne lenker ==
Omtale på NorgesLexi
Oslo-gjengens sabotasje mot Grensen 17, Oslo i 1944 (Digitalarkivet)
Sneasel

Sneasel (ニューラ) Nyūra på japansk, Sniebel på tysk og Farfurey på fransk) er en karakter fra den animerte serien Pokémon.


== Utseende ==
Sneasel minner litt om en katt, og er basert på en (røys)katt, eller kamaitachi fra japansk mytologi. Den har skarpe klør. Kroppen er svart og kattelignende, med tre rosa haler, et stort rosa venstreøre, og to gule ovaler, en i pannen og en på brystet.


== Biologi ==
Sneasel venter i mørket på at et byttedyr skal komme forbi, og trekker ut klørne for å skremme fienden. Den stjeler egg fra Pidgey-reir når foreldrene er borte. Den er nattdyr og bor i fjellet.


== Eksterne lenker ==

(en) «Sneasel» på Bulbapedia
Kaffegata

Kaffegata er hovedgata i sentrum av Flisa og distriktets største handlegate. Kaffegata er ca. 1 kilometer lang og er en del av fylkesvei 206. Den ble i 1997–98 omgjort til miljøgate. Navnet Kaffegata kommer av alle kafeene som tidligere lå langs gata.


== Eksterne lenker ==
Omtale av hvordan Kaffegata ble endret til en miljøgate
Afrikagullkatt

Afrikagullkatt (vitenskapelig navn Caracal aurata) er et kattedyr. Den er nært beslektet med karakalen og servalen, men er litt mindre enn disse. Arten har 19 kromosompar.Fargen på pelsen varierer. Den er vanligvis kanelfarget eller rødbrun, men det finnes også svarte eller grå fargevarianter. Pelsen kan være flekkete hos noen, mens andre individer har ensfarget pels.
Kroppslengden varierer mellom 61 og 100 cm. Halen er 16-46 cm lang, og skulderhøyden er rundt 38-55 cm. Hanner veier 11-14 kg, mens den eneste hunnkatten som er veid, hadde en vekt på 6,2 kg.
Den ligner på karakalen, men har kortere ører.
Afrikagullkatt lever i ca. 15 år i fangenskap.
Den kan klatre, men jakter primært på bakken. De jakter på gnagere, fugler og aper. De kan også jakte på antiloper i gruppen Cephalophinae og til og med skogssvin. På grunn av dens bortgjemte levemåte, vet man ikke mye om denne katten.
Afrikagullkatt ligner på asiagullkatt, men studier indikerer at dette er på grunn av konvergent evolusjon.


== Referanser ==


== Eksterne lenker ==
(en) Afrikagullkatt i Encyclopedia of Life 
(en) Afrikagullkatt i Global Biodiversity Information Facility 
(en) Afrikagullkatt hos Fossilworks 
(en) Afrikagullkatt hos ITIS 
(en) Afrikagullkatt hos NCBI 
(en) Kategori:Profelis aurata – bilder, video eller lyd på Wikimedia Commons 
(en) Profelis aurata – galleri av bilder, video eller lyd på Wikimedia Commons 
Caracal aurata – detaljert informasjon på Wikispecies
Afrikansk villesel

Afrikansk villesel (Equus africanus), også kalt esel og villesel, er et hovdyr i hestefamilien som har vært i utstrakt bruk som husdyr, siden det ble domestisert for omkring 6 000 år siden. Man skiller imidlertid mellom villesel og tamesel (E. asinus). Sistnevnte er egentlig ikke en egen art, men kun en underart av E. africanus. Det afrikanske villeslet er ifølge IUCNs rødliste kritisk truet av utryddelse.Eselets viktigste kjennetegn er at det til forskjell fra det som er vanlig for hester har en kort, stri man, lengre ører, og at halen bare har strie hår i en dusk nederst. Eselet har små skarpe hover som gir det den fordel at det kan ta seg frem i vanskelig terreng.
Det anerkjennes to underarter av afrikansk villesel; nubisk villesel (E. a. africanus) og somalisk villesel (E. a. somalicus). Groves nevner i 2002 en tredje underart i Sahara, men det knytter seg usikkerhet til om disse var ekte villesler.I tillegg regnes alstå tamesel som en underart av afrikansk villesel.


== Utbredelse ==
Naturlige forekomster av afrikansk villesel finnes nå med sikkerhet kun i Eritrea, Etiopia, og Somalia. Det kan være forekomster av arten også i Djibouti, Sudan og Egypt, men det finnes ikke dokumentasjon som kan bekrefte det.


== Fotogalleri ==

		
		
		


== Referanser ==


== Eksterne lenker ==
(en) afrikansk villesel i Encyclopedia of Life 
(en) afrikansk villesel i Global Biodiversity Information Facility 
(en) afrikansk villesel hos Fossilworks 
(en) afrikansk villesel hos ITIS 
(en) Kategori:Equus africanus – bilder, video eller lyd på Wikimedia Commons 
(en) Equus africanus – galleri av bilder, video eller lyd på Wikimedia Commons 
Equus africanus – detaljert informasjon på Wikispecies
Ozelot

Ozeloten (Leopardus pardalis) er den største av de små, flekkede kattedyrene. Arten har, i likhet med de andre artene i ozelotlinjen, kun 18 kromosompar. Det vanligste blant katter er 19 kromosompar.


== Beskrivelse ==
Ozeloten har gul-beige grunnfarge med sorte rosetter med mørkere rødbrun farge og sorte og markeringer. Kroppslengden er på 90–150 cm fra hode til halespiss. Vekten er fra 7 til 16 kg (typisk cirka 11 kg). Hanndyrene er størst.
Det er beskrevet en rekke underarter gjennom årene, men genetisk forskning på 1990-tallet viste at arten i hovedsak kan deles i fire distinkte populasjoner: Sentralamerika og Mexico, nord-nordvest Sør-Amerika, nord-nordøst Sør-Amerika, og sør Sør-Amerika (Sør-Amerika sør for Amazonas).


== Utbredelse og habitat ==
Ozeloten finnes kun i svært begrenset omfang (80–120 dyr) nord for Rio Grande i USA og den har lenge vært i sterk tilbakegang i Mexico, men arten er utbredt gjennom hele Sentral-Amerika og videre sørover i Sør-Amerika (unntatt i Chile) til Argentina, det sørlige Brasil og Uruguay. 
Selv om ozeleoten kan finnes høyt til fjells, foretrekker den å ferdes i områder hvor den lett kan gjemme seg, som i regnskogen og ved overgrodde elvebredder. Den er meget sky for mennesker og holder seg langt unna bebodde områder.


== Atferd ==
Som andre katter hviler ozeloten om dagen – gjerne sovende i et tre. Om natten starter jakten på mat. Kosten er svært variert og kan blant annet være fugl, kaniner, slanger, reptiler, insekter og fisk. Ozeloten er en dyktig svømmer.
Drektighetstiden er mellom 70–80 dager. Kullet er 1–4 unger som veier rundt 250 gram. Hannen forlater hunnen før ungene er født.


== Referanser ==


== Eksterne lenker ==
(en) ozelot i Encyclopedia of Life 
(en) ozelot i Global Biodiversity Information Facility 
(en) ozelot hos Fossilworks 
(en) ozelot hos ITIS 
(en) ozelot hos NCBI 
(en) Kategori:Leopardus pardalis – bilder, video eller lyd på Wikimedia Commons 
(en) Leopardus pardalis – galleri av bilder, video eller lyd på Wikimedia Commons 
Leopardus pardalis – detaljert informasjon på Wikispecies
Bromelia

Bromelia er en amerikansk planteslekt i ananasfamilien som er oppkalt etter den svenske botanikeren Olaf Bromelius.
Mange arter er epifytter som vokser høyt oppe i trær. De samler vann og næringsstoffer mellom bladene, som sitter i kranser.
Spesielt bemerkelsesverdig er det at noen av dem blir oppsøkt av frosker som klatrer opp i trærne og legger sine egg i vannet som er oppsamlet. Her utvikler yngelen seg.


== Eksterne lenker ==
(en) Bromelia i Global Biodiversity Information Facility 
(en) Bromelia hos ITIS 
(en) Bromelia hos NCBI 
(en) Bromelia hos The International Plant Names Index 
(en) Bromelia hos Tropicos 
(en) Kategori:Bromelia – bilder, video eller lyd på Wikimedia Commons 
(en) Bromelia – galleri av bilder, video eller lyd på Wikimedia Commons 
Bromelia – detaljert informasjon på Wikispecies